1. **Αντικείμενο του Διαγωνισμού.** Η εταιρία με την επωνυμία BARISTAS COFFEE και έδρα την Λαμίας 162, Φάρσαλα, 40300 (περαιτέρω ο «Διοργανωτής»), προκηρύσσει διαγωνισμό (περαιτέρω ο «Διαγωνισμός»), ο οποίος θα διενεργηθεί δια του μέσου κοινωνικής δικτύωσης Facebook & Instagram στο πλαίσιο προώθησης των προϊόντων του. Την οργάνωση του διαγωνισμού έχει αναλάβει για λογαριασμό του Διοργανωτή η εταιρία «ΞΑΝΘΟΠΟΥΛΟΣ ΟΜΗΡΟΥ ΕΥΑΓΓΕΛΟΠΟΥΛΟΣ Ο.Ε.» (περαιτέρω η «Kitchen.Was»).
2. **Δικαίωμα Συμμετοχής στο Διαγωνισμό**. Με την επιφύλαξη όσων ορίζονται στον όρο 3 κατωτέρω, δικαίωμα συμμετοχής στο Διαγωνισμό έχουν όσοι είναι άνω των 18 ετών.

3. **Αποκλεισμός Διαγωνιζομένων.** Από το Διαγωνισμό αποκλείονται όσοι εμπίπτουν στις ακόλουθες περιπτώσεις: α. οι εργαζόμενοι του Διοργανωτή, β. οι εργαζόμενοι της Kitchen.Was και γ.τα πρόσωπα συγγένειας α’ βαθμού με τους ανωτέρω υπό (α) και (β) εργαζόμενους και οι σύζυγοι των εργαζόμενων αυτών. Σε περίπτωση κατά την οποία συμμετάσχει στο διαγωνισμό πρόσωπο το οποίο δεν δικαιούται να συμμετάσχει και υπό την προϋπόθεση ότι θα είναι ο τυχερός του δώρου, η συμμετοχή του θα ακυρώνεται, θα εκπίπτει του σχετικού δικαιώματος και δεν θα του χορηγείται το αντίστοιχο δώρο.

1. **Διάρκεια του Διαγωνισμού.** Ως διάρκεια διεξαγωγής του Διαγωνισμού ορίζεται το χρονικό διάστημα από την 03/10/2022, ώρα 10:00 (περαιτέρω η «Έναρξη του Διαγωνισμού»), έως και την 17/10/2022, ώρα 24.00 (περαιτέρω η «Λήξη του Διαγωνισμού»). Στους νικητές θα σταλεί προσωπικό μήνυμα στο μέσο κοινωνικής δικτύωσης απ’όπου έχει λάβει μέρος και θα συζητηθούν τα διαδικαστικά. Ο Διοργανωτής διατηρεί το δικαίωμα να παρατείνει ή μειώσει τη διάρκεια του παρόντος Διαγωνισμού για εύλογη αιτία, με σχετική ανακοίνωση στο <https://www.instagram.com/baristas_coffee_official/>
2. **Τρόπος Συμμετοχής στο Διαγωνισμό.** Όσοι επιθυμούν να συμμετέχουν στο Διαγωνισμό θα πρέπει να εγγραφούν κάνοντας “Follow” στην προαναφερθείσα εφαρμογή και ‘’Tag’’ δύο φίλους τους . Οίκοθεν νοείται ότι για τη συμμετοχή στο Διαγωνισμό δεν απαιτείται η αγορά οποιουδήποτε εκ των προϊόντων τα οποία εμπορεύεται ο Διοργανωτής.
3. **Δώρο**. Το δώρο του Διαγωνισμού (περαιτέρω «Δώρο») είναι η αποστολή ενός καφέ και μια τυρόπιτας ή μπάρας ενέργειας στους νικητές όλες τις εργάσιμες ημέρες στην τοποθεσία που συμφωνήθηκε (εξαιρούνται τα Σαββατοκύριακα από την προφορά) για τη διάρκεια ενός μήνα. Σε περίπτωση που η διεύθυνση παράδοσης είναι μεγαλύτερη από την ακτίνα ισχύος του delivery του καταστήματος 3 χλμ ο διοργανωτής δεν υποχρεούται να το παραδώσει. Σε τέτοια περίπτωση ο νικητής θα πρέπει να παραλαμβάνει το δώρο του καθημερινά από τη διεύθυνση του καταστήματος που δήλωσε συμμετοχή στο διαγωνισμό (takeaway).

7.Το Δώρο είναι προσωπικό και οι νικητές του Διαγωνισμού δεν έχουν το δικαίωμα μεταβίβασης αυτών ή ανταλλαγής τους με χρήματα ή άλλα αντικαταστατά πράγματα.

8.**Τρόπος Ανάδειξης Νικητών Διαγωνισμού.** Οι νικητές του δώρου (πέντε νικητές) θα αναδειχθούν βάσει ηλεκτρονικής κλήρωσης που θα πραγματοποιηθεί μετά τη λήξη του Διαγωνισμού, την επόμενη εργάσιμη, στα γραφεία της εταιρίας Kitchen.Was. Η ηλεκτρονική κλήρωση θα γίνει ανάμεσα σε όλες τις ηλεκτρονικές συμμετοχές, από τις οποίες θα αναδειχθούν επτά νικητές. Οι νικητές θα ενημερωθούν μέσω μηνύματος στην εκάστοτε πλατφόρμα. Σε περίπτωση που ο νικητής δεν επικοινωνήσει εντός 2 ημερών θα χάνει το δικαίωμά του επί του Δώρου και η ηλεκτρονική κλήρωση θα επαναλαμβάνεται προκειμένου να αναδειχθεί ο συγκεκριμένος στην σειρά νικητής με την ίδια ως άνω διαδικασία.

1. **Ενημέρωση για την κατακύρωση – Παραλαβή των Δώρων**. Ο Διοργανωτής θα επικοινωνήσει άμεσα με τον νικητή, ώστε να προβεί σε όλες τις αναγκαίες ενέργειες για την απόδοση του Δώρου σε αυτόν. Σε περίπτωση που κριθεί ότι η συμμετοχή του δεν ήταν έγκυρη, το πρόσωπο αυτό χάνει οριστικά το δικαίωμά του επί του σχετικού Δώρου, και η Διοργανώτρια δικαιούται να διαθέσει το Δώρο κατά την κρίση της. Ως «έγκυρη συμμετοχή» κατά τα ανωτέρω, νοείται οποιαδήποτε συμμετοχή στο Διαγωνισμό για την οποία ισχύουν αθροιστικά τα κατωτέρω: (α) έχει διαμορφωθεί σύμφωνα με τους όρους που έχουν αναρτηθεί στο Διαδικτυακό Τόπο και δεν αντιβαίνει στην εκάστοτε ισχύουσα νομοθεσία, στα χρηστά ήθη και στη δημόσια τάξη, (β) έχει υποβληθεί σύμφωνα με τη διαδικασία που περιγράφεται στο άρθρο 5 ανωτέρω, (γ) δεν αποτελεί, κατά την κρίση του Διοργανωτή, αυτή καθ’ εαυτή η συμμετοχή προϊόν παράνομης τεχνικής επιρροής στα συστήματα του Διοργανωτή ή εν γένει απάτης ή αθέμιτης παρεμβολής του συμμετέχοντα ή τρίτου και (δ) έχει υποβληθεί και έχει καταχωρηθεί στα συστήματα του Διοργανωτή, εντός του χρονικού διαστήματος από την Έναρξη μέχρι τη Λήξη του Διαγωνισμού.
2. **Άρνηση αποδοχής των Δώρων.** Σε περίπτωση που οποιοσδήποτε νικητής του Διαγωνισμού δεν επιθυμεί να αποδεχθεί το Δώρο του, το πρόσωπο αυτό χάνει οριστικά το δικαίωμά του επί του Δώρου, και η Διοργανώτρια δικαιούται να διαθέσει κατά την κρίση της το δώρο.
3. **Δημοσιότητα.** Οι όροι συμμετοχής του Διαγωνισμού έχουν αναρτηθεί στο Διαδικτυακό Τόπο www.baristascoffee.gr
4. **Πληροφορίες – Παράπονα.** Για οποιαδήποτε πληροφορία ή παράπονο σχετικά με το Διαγωνισμό οποιοσδήποτε συμμετέχων ή τρίτος μπορεί να αποστείλει σχετικό μήνυμα ηλεκτρονικού ταχυδρομείου στη διεύθυνση ηλεκτρονικού ταχυδρομείου socialmedia@kitchenwas.gr
5. **Προσωπικά Δεδομένα.** Οι Συμμετέχοντες στο διαγωνισμό παρέχουν τη συγκατάθεση τους και εξουσιοδότηση στον Διοργανωτή και τη Διαφημιστική για την παρουσίαση και χρήση του διαγωνισμού γενικά ή/και των αποτελεσμάτων του μέσω ραδιοφώνου, τηλεόρασης καθώς και μέσω του έντυπου και ηλεκτρονικού τύπου ή και του διαδικτύου. Έτσι, ο Διοργανωτής, και η Διαφημιστική έχουν το δικαίωμα να χρησιμοποιήσουν και δημοσιεύσουν τα στοιχεία των νικητών, φωτογραφίες, φιλμ και βίντεο και ενδεχομένως να χρησιμοποιήσουν οποιοδήποτε ειδησεογραφικό στοιχείο σχετικό με τον διαγωνισμό και την απονομή του Δώρου, η δε συμμετοχή στον παρόντα διαγωνισμό παρέχει αυτομάτως, αυτοδικαίως και άνευ χρηματικού ανταλλάγματος ή αποζημίωσης, τη συναίνεση του συμμετέχοντος για όλες τις ανωτέρω ενέργειες και αποτελεί αυτοδίκαιη αναποζημίωτη εκχώρηση από τον συμμετέχοντα προς τον Διοργανωτή και την Διαφημιστική όλων των αναγκαίων πνευματικών δικαιωμάτων στα πλαίσια της παρούσας καθώς και για την χρήση των προσωπικών δεδομένων που είναι αναγκαία για την διενέργεια του διαγωνισμού.»
6. Οι Συμμετέχοντες δεν έχουν ούτε αποκτούν κανένα απολύτως δικαίωμα πάνω στα σήματα, ονόματα, ενδείξεις εμβλήματα και λοιπά διακριτικά του Διοργανωτή και της Διαφημιστικής. Η αποδοχή των Όρων του παρόντος Διαγωνισμού συνεπάγεται την παραίτηση από κάθε σχετική αξίωση του Συμμετέχοντος έναντι των διοργανωτριών εταιρειών.
7. **Εφαρμοστέο Δίκαιο – Δωσιδικία.** Οι παρόντες όροι διέπονται και συμπληρώνονται από το ελληνικό δίκαιο. Κάθε διαφορά σχετικά με το Διαγωνισμό, που ενδέχεται να προκύψει στο μέλλον, υποβάλλεται στην αποκλειστική αρμοδιότητα των Δικαστηρίων της Θεσσαλονίκης.
8. Η συμμετοχή στον διαγωνισμό προϋποθέτει, εκτός από τα προαναφερθέντα του παρόντος, την ανεπιφύλακτη αποδοχή όλων των Όρων του Διαγωνισμού, αρχικών και συμπληρωματικών ή τροποποιητικών, επιφυλασσομένης της εταιρίας να συμπληρώσει ή τροποποιήσει τους όρους οποτεδήποτε.